
R E F E R A T   D E   A P R O B A R E
[bookmark: _Hlk167797076]privind aprobarea Devizului general, actualizat cu valoarea contractului de prestare servicii de consultanță pentru obiectivul de investiții  „Eficientizare energetică a imobilului ambulatoriu și dispensar T.B.C. a Spitalului Municipal Brad, Jud. Hunedoara”  cod SMIS 326904 (118451), Etapa a II – a

  
[bookmark: _Hlk151045359][bookmark: _Hlk152595907]În vederea depunerii și implementării proiectului „Eficientizare energetică a imobilului ambulatoriu și dispensar T.B.C. a Spitalului Municipal Brad, Județul Hunedoara”, cod SMIS 326904 pentru etapa a II  - a de finanțare prin PR Vest 2021 -2027, a fost semnat Actul adițional nr. 1 din 15.05.2024 la Contractul de prestare servicii de consultanță nr. 30432 din 03.12.2018.
La momentul semnării acestui Act adițional, termenul stabilit pentru finalizarea proiectului era de 12 luni de la data semnării contractului de finanțare.
Costurile pentru serviciile menționate au fost stabilite proporțional cu valoarea investiției, dar și cu perioada de timp estimată privind implementarea proiectului.
 Modificările legislative privind ajustarea valorii contractelor de execuție a lucrărilor au avut impact direct asupra prelungirii perioadei de implementare a proiectului, generând unele schimbări majore constând în necesitatea întocmirii de acte adiționale de prelungire a duratei de implementare și pentru  modificarea bugetului proiectului. Astfel s-a constat că toate aceste aspecte au condus la dublarea volumului serviciilor prestate.
Perioada de implementare a proiectului s-a prelungit cu 9 luni, respectiv până la data de 17 martie 2026, fiind întocmite și semnate două acte adiționale suplimentare pentru prelungirea perioadei de implementare. Acest fapt, coroborat cu modificările legislative intervenite, a determinat necesitatea realizării unor noi ajustări ale cererii de finanțare, în conformitate cu PR Vest 2021 -2027, volumul de munca aferent acestor demersuri fiind unul semnificativ.
Față de cele de mai sus, valoarea Contractului de prestare servicii de consultanță nr. 30432 din 03.12.2018 se va majora cu suma de 10.000 lei, societatea neavând calitatea de plătitor de T.V.A.. Implicit, valoarea Devizului general va fi majorată cu aceeași sumă, la Capitolul 3 – ”Cheltuieli pentru proiectare și asistență tehnică”. 
Astfel, valoarea totală a Devizului general aferent etapei a II - a a proiectului, actualizat, devine 4.706.767,35 lei (cu T.V.A.), respectiv 3.935.462,85 lei (fără T.V.A.), din care C+M = 3.465.800,19 lei (cu T.V.A.), respectiv 2.883.077,18 lei (fără T.V.A.).
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat cu valoarea contractului de prestare servicii de consultanță pentru obiectivul de investiții „Eficientizare energetică a imobilului ambulatoriu și dispensar T.B.C. a Spitalului Municipal Brad, Jud. Hunedoara” cod SMIS 326904 (118451), etapa a II – a și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Instrucţiunilor nr. 207/31.10.2023 Acțiuni AM/OI de pregătire în vederea închiderii Programului Operațional Regional 2014 - 2020 emisă de către  Ministerul Investiţiilor şi Proiectelor Europene - Autoritatea de Management Programul Operațional Regional 2014 – 2020, ale O.U.G. nr. 36 din 17 mai 2023 privind stabilirea cadrului general pentru închiderea programelor operaţionale finanţate în perioada de programare 2014 – 2020, ale Legii nr. 227/2015 privind Codul fiscal, cu modificările și completările ulterioare, ale Legii nr. 141/2025 privind unele măsuri fiscal-bugetare, cu modificările și completările ulterioare, ale art. 44 alin. (1) din Legea nr. 273/2006 privind finanțele publice locale, cu modificările și completările ulterioare, ale Ordinului nr. 5241/2018 al viceprim-ministrului, ministrul dezvoltării regionale și administrației publice pentru aprobarea Ghidului solicitantului Condiții specifice de accesare a fondurilor în cadrul Apelului de proiecte nr. 1.– Axa prioritară 10 - Îmbunătățirea infrastructurii educaționale Prioritate de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare  cu modificările și completările ulterioare, ale art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

